सामग्री: करण जोहर. बॉलीवूडमधल्या रोमँटीक सिनेमांच्या निर्मितीसाठी आणि अलिकडे कॉफी विथ करण या टीव्हीवरच्या गप्पांच्या कार्यक्रमासाठी तो विशेष करून ओळखला जातो. वयाची 48 वर्षं पूर्ण केलेल्या या पटकथा लेखक - दिग्दर्शकाला सुरुवातीला ओळख मिळाली ती त्यांचे वडील अभिनेते आणि जुन्या काळातले निर्माते यश जोहर यांच्यामुळे. 

पद्मश्री करण

1998 साली पदार्पणातच त्याला कुछ-कुछ होता है या सिनेमाने बॉक्स ऑफिसवर घवघवीत यश मिळवून दिलं. त्यावर्षी उत्कृष्ट दिग्दर्शकाचा आणि उत्कृष्ट पटकथा लेखकाचा फिल्मफेअर अवॉर्डही त्याने खिशात घातला. 

त्यानंतर, 2001मध्ये 'कभी खुशी, कभी गम', 2006मध्ये 'कभी अलविदा ना कहना' यांसारख्या चित्रपटांनी नंतरच्या काळात करण जोहरचा सिनेसृष्टीतला खुंटा अजूनच बळकट केला. त्याच्या धर्मा प्रॉडक्शनचा दबदबाही सिनेजगतात वाढला.

तो काळ तद्दन रोमँटीकपटांचा असल्याने करण जोहरची लोकप्रियता चांगलीच वाढली होती. मात्र, सिनेसृष्टीत नाव होत असताना 'स्टारकीड' म्हणूनही त्याची चेष्टा होऊ लागली. घराणेशाहीचा वारसा घेऊन बॉलीवूडमध्ये आल्याचा त्याच्यावर आरोप होऊ लागला. मात्र, नंतर-नंतर करण जोहरची लैंगिकता, तो सूत्रसंचालन असलेला कॉफी विथ करण या कार्यक्रमात येणाऱ्या पाहुण्यांमुळेही तो टीकेचा धनी झाला.

यंदा त्याला सिनेसृष्टीतल्या योगदानाबद्दल देशातला मानाचा पद्मश्री पुरस्कारही मिळाला. यावरूनही त्याच्यावर सोशल मीडियावर टीका झाल्याचं पाहिला मिळालं. करण जोहरवर नेमकी कधी आणि केशी टीका झाली ते आपण पाहूयात.

सुशांत सिंगची आत्महत्या आणि 'तो' व्हीडिओ

सुशांत सिंग राजपूतने गेल्या आठवड्यांत मुंबईत आपल्या राहत्या घरी आत्महत्या केली. याप्रकरणी पोलीस तपास सुरू आहे. पण, सुशांतच्या आत्महत्येनंतर करण जोहरने ट्वीट करून त्याला खूप दुःख झाल्याचं मत मांडलं. अभिनेत्री आलिया भटनेही तिला या आत्महत्येबद्दल दुःख झाल्याबद्दल ट्वीट केलं. पण, नेटीझन्सनी या दोघांच्याही ट्वीटचा चांगलाच समाचार घेतला.

करण जोहर आणि आलिया भट यांनी कॉफी विथ करण कार्यक्रमांत सुशांत सिंग कोण आहे? असं वक्तव्य करत त्याची टर उडवली होती. सोशल मीडियावर लोकांनी हा व्हीडिओ व्हायरल करत हे दोघंही घराणेशाहीतून बॉलीवूडमध्ये आले आहेत आणि इतरांची किंमत नसल्याची मतं मांडली. 

यावेळी करण जोहरची बाजू घेण्यासाठी निर्माते - दिग्दर्शक रामगोपाल वर्मा, अभिनेत्री स्वरा भास्कर उतरले आहेत. मात्र, या व्हीडिओवरून करण जोहर...\nमागील सामग्री खालीलप्रमाणे सारांशित केली जाऊ शकते:
अभिनेता सुशांत सिंग राजपूत याच्या आत्महत्येनंतर बॉलीवूडमधल्या घराणेशाहीवर जोरदार टीका होत आहे. या टीकेचा सध्या सर्वाधिक धनी झाला आहे दिग्दर्शक करण जोहर. मात्र, यापूर्वीही करण जोहरवर टीकाकारांनी सडकून टीका केली आहेच आणि खिल्लीही उडवली आहे.